ร้านอยู่ตรงตึกอิตัลไทย ตรงแยกพร้อมพงษ์ ถนนเพชรบุรี ตัวร้านสีดำ เป็นห้องกระจก มองเห็นชัดเจน มีที่จอดรถ จอดฟรี 1 ชั่วโมง ชม. ที่2  20บาท

สั่งอาหารจานเดียวมาทาน
- เพนเน่คาโบนาราไข่เค็ม 240บาท อร่อย เส้นลวกมาพอดีๆ ซอสหอมครีม เข้ากับไข่เค็มอย่างไม่น่าเชื่อ
-ข้าวไข่นุ่มขาหมูกระเพรากรอบ 180บาท ไข่ข้นลาวาอร่อย เป็นอาหารฟิวชั่นที่แปลกดี อร่อยอีกแล้ว
-linguiniแซลมอนต้มยำแห้ง 240บาท เมนูนี้เผ็ดไปหน่อย แล้วก็ต้มยำไม่ได้ผัดแห้งอย่างที่คิด แต่แซลมอนย่างได้ดีมากๆ นุ่ม หอม

นอกจากนี้ ร้านมีเมนูเครื่องดื่ม-ของหวาน เยอะมากๆ ทั้งกาแฟ นำ้ผลไม้ สมูตตี้ parfait ไอศครีม เค๊ก นำ้แข็งใส (เมนูครึ่งเล่มหลังเลย)

ขอแนะนำให้ทาน snow ice มันคือนำ้แข็งใสแหละ แต่เป็นแบบฟิวชั่น 120บาท ทุกเมนู ที่สั่งทาน คือมะพร้าว กะทิปั่นใส่กับบัวลอย และ ข้าวต้มนำ้วุ้นเฉาก๊วยนำ้ลำไยปั่น คือ ที่เป็นกะทิก็หอมมาก บัวลอยหนึบๆ เฉาก๊วยก็หนึบดี มีให้ราดไซรัปนำ้ตาลด้วย ทานแล้วสดชื่นดี